हम रात में निकलते हैं।
ओएफआई 4-2-2
काला धुआँ।
तुम मुझे देख रहे हो, है न?
तुम चाहते हो मैं तुम्हें ढूँढूँ।
मैं तुम्हें देख रहा हूँ।
अब अंदर कोई नहीं है?
-हाँ। -ठीक है।
मैककैफ्री, अंदर का हाल ठीक नहीं है। और मत बिगाड़ना।
अच्छा।
सुनो, किसी ने उसे हिलाया है?
नहीं। उसके बाएँ हाथ में अभी भी एक जली हुई सिगरेट है।
प्रेमी ने कहा, वह बिस्तर पर सिगरेट पी रही थी।
वह लाल हूडी वाला आदमी?
हाँ। उसने कहा कि जब वह लौटा तो यह जगह पहले से ही जल रही थी।
अच्छा।
उसने इस तक पहुँचने की कोशिश की। पर पहुँच नहीं सका।
टकीला।
उसने सही कहा। आग मैट्रेस से ही शुरू हुई थी।
यह धूम्रपान की चीज़ों से हुआ एक हादसा है।
मैंने ऐसा नहीं कहा।
सीढ़ियाँ संभालने में उसकी मदद करो!
एल सिउडैड टकीला
आग लगने के ठीक पहले?
हाँ।
कोशिश की, पर हाथ जल गए।
-शुक्रिया, यार। मैं देख लूँगा। -ठीक है।
हैलो। कैसे हो?
तुम्हारे दुःख का मुझे अफ़सोस है।
शुक्रिया।
तुम्हारा नाम क्या है, यार?
डिलन।
माफ़ करना, मुझे अब भी यकीन नहीं हो रहा।
कोई बात नहीं। मैं समझता हूँ।
ठीक है, डिलन, क्या तुम्हारी प्रेमिका बिस्तर में अकेली थी?
हाँ। मैं सोफ़े पर बैठकर एक फ़िल्म देख रहा था।
उसकी आँख लग गई होगी। और जब तक मैं जगा, वह...
हाँ। मैं समझता हूँ।
लेकिन, देखो, जब लोग जलकर मरते हैं न,
तब वे हमेशा ही स्वाभाविक तौर पर लपट से दूर भागते हैं,
चाहे वे नींद में ही क्यों न हों।
तुम्हारी प्रेमिका नहीं भागी।
और साथ ही, लोग एक बड़े पलंग के
बीचोबीच नहीं सोते, है न? वे कोई एक किनारा चुन लेते हैं।
जब कोई किसी बेहोश व्यक्ति को एक बिस्तर पर लिटाता है,
तो बीच में लिटाता है, क्योंकि वह आसान होता है।
तो तुम्हें समझना होगा कि मेरे जैसा कोई शक्की आदमी सोचने लगता है
कि जब मैं इसकी जाँच करवाऊँगा,
तो क्या मुझे इसमें कुछ अलग मिलेगा?
कमीने कहीं के!
हे भगवान, तुम कौन हो?
मैं एक फायरमैन हूँ।
शिकागो शहर अग्निशमन विभाग 46 और 17
अग्नि तहकीकात दफ़्तर, बोलिए?
गुड मॉर्निंग।
तुम्हें नींद मिली?
हाँ, अगर बाहर खुले में स्टीयरिंग व्हील पर
बीस मिनट सिर टेकने को नींद कहें तो।
शॉन? कप्तान तुमसे मिलना चाहते हैं।
-उसका क्या नाम है, वारेन? -वेबर।
उसे आए महीना हो गया। वह वाट्स है।
तुम दोनों नाकारे हो।
हैलो, कप्तान? आप मुझसे मिलना चाहते हैं?
बैठ जाओ, प्लीज़।
प्रेमिका की हत्या वाले मामले में अच्छा काम किया।
हत्या विभाग के निगरानी लेफ्टिनेंट ने तुम्हें शाबाशी भेजी है।
डॉयल? क्या उसे यह मानने में तकलीफ़ हुई?
मुझे लगा कि एक ही वाक्य में "शुक्रिया" और "अग्निशमन विभाग" को
साथ में बोलना थोड़ा मुश्किल है।
हाँ, पर हम असल में तो अग्निशमन विभाग नहीं हैं न?
मैगी रेनिंग के नाम ओएफआई के लिए एक अस्थायी आदेश।
राज्य आगजनी स्कूल पास कर चुकी है, शांति अधिकारी
प्रमाणपत्र पा चुकी है और हथियार चलाना जानती है।
आप मुझे यह सब क्यों बता रहे हैं?
वह तुम्हारी नई साथी है।
क्या? ठहरिए।
दो लोगों का दल। यही नियम है।
देखिए, पहले कभी हमारे कोई साथी नहीं रहे। तो अब क्यों?
शायद इसलिए कि काफ़ी समय से किसी ने इस यूनिट को चलाने की चिंता नहीं की।
देखिए, आप जैसा कोई सप्रेशन कप्तान
तभी ओएफआई में नियुक्ति की गुहार करता है
जब उसे बटालियन चीफ़ बनने से पहले अपना रेज्यूमे चमकाना होता है,
और मैं यह समझता हूँ, सच में।
पर आपमें से कोई हमारे काम का तरीका नहीं समझता
और अगर आप बाकी अस्थायी कप्तानों जैसे हैं
तो शायद हथकड़ी लिए किसी फायरमैन को देखना आपको रास नहीं आता।
हमारा प्रस्ताव अच्छा है।
मतलब, आप अपनी बीसी परीक्षा के लिए दिन भर बैठकर पढ़ाई कर सकते हैं,
पर बदले में,
हमें आगजनी करने वालों को अपने तरीके से पकड़ने दीजिए, ठीक है?
हाँ, मैं सप्रेशन से आया हूँ।
जब वहाँ था तब मैंने एक आग पर काम किया था, पता है?
वेस्ट हैडन स्ट्रीट?
मुझे पता है कि तुमने उस चर्च में क्या किया था।
चूँकि तुम्हारे चाचा इस यूनिट के सहायक चीफ़ हैं,
तो शायद किसी में बोलने की हिम्मत न हो, पर मैं बोलूँगा।
मुझे हथकड़ी लिए किसी फायरमैन से समस्या नहीं है।
मुझे उस फायरमैन से समस्या है, जो मुसीबत खड़ी करे।
जानकारी के लिए बता दूँ कि मैंने कभी अपने चाचा की मदद नहीं ली है।
अब तुम वापस काम पर जा सकते हो।
हैलो, मैगी रेनिंग।
हाँ।
मुझे अंदाज़ा लगाने दो।
चार साल तक एक इंजन संभाला?
पाँच साल।
क्या तुम्हें इस काम के बारे में कुछ पता भी है?
आगजनी बुरी चीज़ है, है न?
-ठहरो! -रुको!
चलो। अंधेरा होने से पहले हमें हंटर परिवार के घर पहुँचना है।
जल्दी करो, आलसियो!
उस जॉब्रेकर के बदले में मैं एक कैंडी बार दूँगा।
चलो। खटखटाने की तुम्हारी बारी है।
सुनो, उससे थोड़ा ज़्यादा माँगना।
मिसेज़ हंटर? हम आ गए हैं।
एरिक, और ज़ोर से खटखटाओ।
-एरिक, दोबारा खटखटाओ। ज़ोर से! -घर पर कोई है?
दरवाज़ा खोलकर देखो।
उम्मीद है कि मिसेज़ हंटर ने बिस्कुट बनाए होंगे।
उनके घर में जाओ।
दावत या शामत!
मिसेज़ हंटर?
-यह लीजिए, सर। -शुक्रिया।
अलग से भेड़ की पसली, है न?
यकीन नहीं होता, तुम अब तक यह कोट पहने हुए हो।
वह मेरे पिता थे।
और वह मेरा भाई था।
आप मेरा पीछा कर रहे हैं?
तुम्हें ढूँढने के लिए जासूसी की ज़रूरत नहीं है।
बस शॉन के ख़ास लंच की महक का पीछा करना होता है।
-इस बातचीत का कोई ख़ास मकसद है? -हाँ।
हाँ।
तुम हर उस कप्तान से पंगा नहीं ले सकते
जिसकी नियुक्ति आगजनी विभाग में हुई हो।
यह बात मेरे चाचा बोल रहे हैं या फिर सहायक चीफ़?
जो चाहे मान लो।
अब मैं बड़ा हो चुका हूँ, मैं उसे संभाल सकता हूँ।
और तुम लगातार सबसे दूर होते जा रहे हो।
मैं यहाँ बोलिंग लीग बनाने नहीं आया।
फिर मिलते हैं।
एक जगह आग लगी है।
ठीक है।
चुप रहना, बस मुझको, इमारत को, आग को और बाकी सब चीज़ों को सुनना, ठीक है?
ठीक है?
हैलो। अब तक पाँच लाशें मिली हैं।
शामत या दावत करते बच्चे, जो बाहर खड़े थे।
शायद उनमें से एक ने दरवाज़ा खोलना चाहा और...
-हे राम। -हाँ।
चलो। यहाँ का काम ख़त्म हुआ।
-सुनो, अंदर अब कोई नहीं है न? -हाँ, कोई नहीं है।
उन कपलिंग को तोड़ दो। गीली चीज़ें लपेट दो।
कोई भी दाहक यंत्र नहीं मिला, फिर भी उनके खोलने पर दरवाज़ा फट पड़ा।
यानि, एक बैकड्राफ्ट।
अगर तुम इमारत को सुनने के लिए उसमें घुसने तक का इंतज़ार नहीं कर सकती,
तो हम दोनों पर मेहरबानी करो और जाकर ट्रक में बैठो। ठीक है?
छः, अपनी सीढ़ियाँ उठवाओ और होज़ को संभालने में 17 की मदद करो।
ठीक है, रेनिंग। तो तुम्हारा क्या ख़्याल है?
प्लग में शॉर्ट-सर्किट हुआ था।
बेशक आग प्लग तक गई थी,
मगर वहाँ से शुरू नहीं हुई थी।
तेज़ आग से बनी दरारें, वी-आकार में धुएँ के धब्बे।
यह काफ़ी संदेहों को पुख्ता करता है।
ये संदेह बस आग की भौतिकी जाँचते हैं।
आग की चाहत भी समझनी होती है।
उस प्लग के आसपास आग को भड़काने लायक कुछ नहीं है
और इस आग को भड़काया गया था।
उस शीशे को देखो।
अगर आग उस प्लग से शुरू होती,
तो कुछ देर तक वहीं जलती रहती, आसपास का मुआयना करती,
और ईंधन की तलाश करती।
उससे वह शीशा बराबरी से पिघलता,
न कि किसी एक तरफ़ से।
इसके लिए किसी एक तरफ़ से बहुत तेज़ आँच होनी चाहिए।
पता है क्या? तुम सही हो।
आग उस प्लग तक ज़रूर गई थी,
पर या तो यह बाद का असर था या फिर वहाँ सचमुच आग लगी थी,
या फिर किसी ने ऐसा इंतज़ाम किया ताकि हमें लगे कि आग वहीं से शुरू हुई।
प्लग वाली जगह पर कमरे का निचला आधा हिस्सा
उतना नहीं जला है जितनी कि ऊपरी दीवारें।
यानि आग ने नीचे से ज़्यादा ऊपर समय बिताया था,
मतलब आग ज़रूर कहीं ऊपर से आई होगी।
ज़रा ठहरो। आग की शुरुआत इस कमरे में नहीं हुई थी।
वह कहीं और से इन डक्ट से होकर आई थी।
पूलिंग।
इतना गर्म कि धातु पर निशान छोड़ दे, पर उसे पिघलाए नहीं।
संभलकर कदम बढ़ाना।
वह रही भट्ठी।
जहाँ से आग शुरू हुई, वह उस मलबे के नीचे है।
खोदना शुरू करो।
-शुक्रिया। -मज़े करो।
और तुम?
मैं? मैं कुछ मीठा खाने जा रहा हूँ।
अपने पीछे देखकर!
तो क्या चार बच्चों की मौत का अनसुलझा मामला मेरे सिर आएगा?
अगर तुम्हें गिनती आती, तो वे पाँच हैं। और अभी तक कुछ पता नहीं चला।
जला, मतलब तुम्हारा।
काफ़ी बच्चे मारे गए।
हाँ, काफ़ी ज़्यादा।
घर के मालिकों का कुछ पता चला?
लगता है घर पर कोई नहीं था।
टूही घर के मालिक का पता लगा रहा है।
प्रेस में यह मामला ज़्यादा उछलना नहीं चाहिए।
समझ रहे हो? इसलिए जल्द-से-जल्द कारण का पता लगाओ।
ठीक है? क्या यह क़त्ल था, क्या यह आगजनी थी?
हाँ।
सुनो।
तुम मेरी बात समझ रहे हो न?
आग की शुरुआत एयर कंडीशनिंग में हुई।
फिर वह डक्ट के रास्ते घर तक पहुँची।
मुझे थोड़ी रोशनी चाहिए।
ब्रेकर जला नहीं।
कैलिब्रेशन स्क्रू के ऊपर का प्लास्टिक का खोल गायब है।
ग़लत ढंग से लगाया जाए, तो ज़्यादा बिजली सारी प्रणाली पर दबाव डाल सकती है।
रंग का उड़ा होना बताता है कि इस तार को
काफ़ी ज़्यादा तापमान झेलना पड़ा।
अगर ताप ज़रूरत से ज़्यादा बिजली के रूप में
तार के भीतर से आई होती,
तो उससे प्लास्टिक का आवरण पिघल गया होता।
पर अगर ऐसा नहीं हुआ, तो फिर आँच तार के बाहर से आई,
जैसे पेट्रोल का कोई छिड़काव।
किसी ने पेट्रोल छिड़का।
लगता है कि किसी ने पेट्रोल छिड़का
ताकि अगर किसी ने उस कमरे के प्लग को
आग की शुरुआत नहीं माना, तो फिर यह बिजली की अधिकता वाला हादसा लगे।
क्या चीफ़ मैककैफ्री तुम्हारे चाचा हैं?
हाँ, ऐसा कह सकते हैं।
क्या पता चला? या क्या नहीं?
मेडिकल जाँचकर्ता ने अब तक सिर्फ़ शुरुआती जाँच-पड़ताल की है।
पाँचों 15 साल से कम उम्र के लड़के थे।
उनकी मौत कैसे हुई?
मेडिकल जाँचकर्ता की शुरुआती राय में, वे पाँचों आग से जलकर मरे।
तो हम पर पाँच मौतों की ज़िम्मेदारी है।
या ठीक-ठीक कहूँ, तो तुम पर।
अगर यह आग के कारण हुआ, तो शायद मेरा काम ख़त्म हुआ?
तुम्हें क्या लगता है, शॉन? हत्या?
अभी कहना जल्दबाज़ी होगी।
पर मुझे बताना पड़ेगा कि मैं इसे हादसा नहीं मानता।
पर मुझे बताने की ज़रूरत नहीं है कि सिटी हॉल का कोई भी जोकर
इसे आगजनी मानने को तैयार नहीं है।
न ही मेयर, जो पहले ही
इस साल की अपनी हत्या-दर से नाख़ुश है,
और न ही पुलिस विभाग और हम तो बिल्कुल भी नहीं।
क्या इस मामले को एटीएफ देखेगी?
नहीं, शायद यह कहा जा सकता है
कि शॉन ने हमेशा के लिए उनसे रिश्ता बिगाड़ लिया है।
कौन, कंज़? वह तो बेवकूफ़ है।
वह इतना बड़ा अनाड़ी है कि उससे
एक काम ढंग से नहीं होता।
परिवार का क्या?
हंटर परिवार। रॉड और जैन, शादीशुदा हैं, कोई बच्चा नहीं है।
अभी तक उनका कोई अता-पता नहीं है।
तो सुनो क्या नहीं करना है।
जब तक हंटर परिवार और आग का
कोई ठोस कारण नहीं मिलता,
तब तक हम कुछ नहीं कहेंगे।
कोई "आगजनी" शब्द का इस्तेमाल नहीं करेगा, समझ गए?
अब कम-से-कम एक सच्ची बात बताओ।
पूछताछ से हमें कुछ ख़ास पता नहीं चला।
शायद कोई गिरोह इस इलाके के घरों को निशाना बना रहा हो।
परिवहन विभाग के चौराहे वाले कैमरे से शायद किसी कार का वीडियो मिल जाए।
कार की पहचान होते ही, कार्यवाही करो।
मैं इन सनकियों को फ़ौरन हिरासत में चाहता हूँ, ठीक है?
ज़रूर।
वैसे, तुम कौन हो?
मैगी रेनिंग।
-रेनिंग? -इसे शॉन के साथ लगाया गया है।
रेनिंग।
यह तो अच्छी बात है।
ओएफआई अब आधिकारिक तौर पर टूटे लोगों का अड्डा बन गया है।
इसे पहले कि तुम लोग कुछ बोलो, मुझे ये सनकी हिरासत में चाहिए।
ठीक है।
अरे।
मुझे काम पर ही काफ़ी गुर्राहटें झेलनी पड़ती हैं। ठीक है?
...आज रात एक दिल दहलाने वाले धमाके में
हैलोवीन पर बस कुछ टॉफ़ी माँगने गए
पाँच छोटे बच्चों की मौत के बाद,
नॉर्थ साइड लिंकन पार्क में
आस-पड़ोस के परिवार यह सोचते हुए
फूल और शोक पत्र अर्पण कर रहे हैं कि ऐसा कैसे हुआ होगा।
अग्निशमन अधिकारी अब भी उस टाउनहाउस की जाँच
कर रहे हैं जो बिना किसी चेतावनी के लपटों में घिर गया।
उस घर के मालिक, रॉड और जैन हंटर का
अब तक कोई पता नहीं चला है
और अग्निशमन अधिकारी उन लोगों से संपर्क करने का अनुरोध कर रहे हैं
जिन्हें हंटर परिवार का कोई भी अता-पता मालूम हो।
हर कोई यही सोच रहा है कि आख़िर आग लगने का कारण क्या था।
नगर परिषद के सदस्य जवाब माँग रहे हैं।
क्या यह कोई हादसा था, या फिर कोई आगजनी का मामला?
एक बात तो पक्की है
कि लिंकन पार्क के पाँच परिवारों और इस समुदाय की ज़िंदगी
अब कभी पहले जैसी नहीं रहेगी।
सजीव ख़बर देते हुए...
शॉन!
मैं नहीं मानता कि तुम उस डक्टिंग तक खिंची चली गई।
अपने-आप तो नहीं।
तुम वैसे शिकार नहीं करती।
धत्।
तुमसे झूठ कहलवाया गया।
ठीक है।
क्या? क्या, तुम रहने आए हो?
तुम अंदर कैसे...
जलती चीज़ों से तुम परेशान नहीं होते?
ए! अब और गुर्राना नहीं, ठीक है?
अब और गुर्राना नहीं।
हाँ, अब ठीक है। यह हुई न बात।
यह वैसी बात नहीं है।
मैं बस यूँ ही खाना बाहर फेंक रहा हूँ, ठीक है?
रेनिंग।
जानती हो, मैंने कुछ पता लगाया है।
रेनिंग नाम की एक फायरफाइटर थी, ठीक है,
जिसे आग से लोगों को बचाने के लिए एक ही साल में दो प्रशंसा-पत्र मिले।
मतलब, वह एक रिकॉर्ड है, क्यों है न?
ऐसा नहीं है।
लोग अग्निशमन विभाग में बंदूक रखने के लिए शामिल नहीं होते।
वे ओएफआई में इसलिए आते हैं,
क्योंकि या तो वे आग से लड़-लड़कर थक चुके होते हैं
या फिर उन्हें आगजनी से लगाव होता है,
-पर तुम दोनों में से कोई भी नहीं हो। -अच्छा? तुम कौन हो?
मैं? मैं सभी दायरों से आगे निकल चुका हूँ।
शायद तुम दोनों हो।
तुम यहाँ क्यों हो, रेनिंग?
यह काम इनका नहीं था।
चौराहे के कैमरे से डॉयल ने घटनास्थल के पास
इनकी कार की पहचान की।
इनकी कार में पेट्रोल और सब्बल था।
मैं मानता हूँ कि ये गधे कहीं तो कुछ करने वाले थे,
लेकिन उस इमारत में नहीं।
तुम पक्के तौर पर कैसे कह सकते हो?
क्योंकि इन बेवकूफ़ों की कार में पेट्रोल था।
पेट्रोल नौसिखिए आज़माते हैं।
यह दुगुनी गर्मी के साथ बहुत ही बेतरतीब जलता है
और आधे समय में ही जलकर ख़त्म हो जाता है।
देखिए, वायरिंग में गैस क्रोमैटोग्राफ निकला
और उसके ऊपर पेट्रोल नहीं, बेंज़ाइल नाइट्रेट था,
साथ में बस इतना ही लिनोलियम था कि बीज़ी को छुपाया जा सके, पर इतना नहीं
कि छिड़काव की पुष्टि हो सके।
बीज़ी को पेशेवर लोग इस्तेमाल करते हैं, ठीक है?
वह कम ताप के साथ देर से जलता है,
पर जब जलता है तो बुझने का नाम नहीं लेता।
जिसका भी यह काम है, वह इतना होशियार है कि उसने प्लग जलने का दिखावा किया,
और कहीं हम यह चाल समझ न जाएँ, उसके लिए उसने तहखाने में
ब्रेकर पैनल ओवरलोड का जाल बिछाया
और फिर उसने चालाकी से बीज़ी की मदद से डक्टिंग में आग लगाई
और उसे लिनोलियम हाइड्रोकार्बन से छुपाने की कोशिश की।
यह जिसका भी काम है, मैंने उससे ज़्यादा होशियार इंसान नहीं देखा।
वह इतना भी होशियार नहीं है।
वह दशकों से जेल में था।
रॉनल्ड बार्टेल।
इससे यह मामला और पेचीदा हो जाता है।
-रॉनल्ड बार्टेल। -उसकी चिंता मत करो।
डॉयल। हंटर परिवार अभी तक लापता है।
मैं तुम्हारा दर्द समझता हूँ।
उन्हें ढूँढने में और लोगों को लगाओ।
मैं इस मामले में क्यों पड़ूँ? जला, मतलब तुम्हारा।
उनमें से एक बच्चा जलने से नहीं मरा।
क्या? मुझे लगा तुमने मौत का कारण बैकड्राफ्ट बताया था।
वह दरवाज़े से मारा गया। वह मौत चोट लगने के कारण हुई।
नहीं, तुम ऐसा नहीं करोगे।
देखना चाहते हो कि मैं उनमें से
कितने बच्चों की लाशें तुम्हारी गोद में डाल सकता हूँ?
-ठीक है, एक दल को काम पर लगाता हूँ। -शाबाश।
हे भगवान।
तुम यहाँ क्या कर रहे हो, कंज़?
मुझे लगा कि आख़िरी कॉल में तुमने जो गड़बड़ी की,
उसके बाद तुम अलास्का में काम कर रहे होगे।
एटीएफ, यानि ओएफआई इनस्योरेंश टास्क फोर्स।
और यह काम तुम्हें मिला?
जिसे काम नहीं मिला वह तुम थे।
यह कौन है?
-मैगी रेनिंग। -हाए।
तो मेरे काम में अड़ंगा डालने क्यों आए हो?
यह आग सुर्ख़ियों में है। शायद शहर को दूसरी राय पसंद आए।
और एटीएफ के पास अचानक से इतना पैसा आ गया
कि वह किसी और के केस में अपने आदमियों को लगा रहा है?
एक इमारत में दो आदमी दाखिल होते हैं। पर निकलता सिर्फ़ एक है।
पता है, कंज़?
तुम अपने मुखबिरों पर ज़्यादा भरोसा करते हो।
मैं फिर भी केस सुलझा लिया करता हूँ।
और आग से उत्तेजित हुए बिना करता हूँ।
हाँ। मेरी आग से दूर रहना।
क्या तुम रोज़ इतने सारे दोस्त बनाते हो?
सुनो, मैं डिनर के लिए निकल ही रहा था।
सोचा शायद तुम साथ चलना चाहो।
मुझे कहीं और जाना है।
आज तुम्हारी माँ का जन्मदिन है।
मेरी शुभकामनाएँ कहिएगा।
तुम्हारी कमी खलेगी।
फिर से।
हाँ। इस बारे में उनके पति से बात कीजिए।
पता है, शॉन, मैं हमेशा उन दिनों के बारे में,
तुम्हारे डैड के बारे में
सोचता रहता हूँ।
हाँ। कोशिश करने के लिए शुक्रिया। मैं माँ को कॉल कर लूँगा।
पर तुम आओगे नहीं।
जैसा मैंने कहा, मुझे कहीं और जाना है।
उसे तुमसे डर लगता है।
क्या कहा?
उस बूढ़े आदमी को।
नहीं, हम दोस्त हैं।
मैं यहाँ अक्सर आता हूँ।
वह यहाँ का मालिक है।
मैंने तुम्हें यहाँ पहले भी देखा है।
वह तुमसे घबरा रहा है।
नहीं। कुछ समय पहले मैंने उसकी मदद की थी।
हम दोस्त हैं।
उसकी मदद की थी?
मुझे बताना ज़रा।
कैसे मदद की थी?
उसकी रसोई में बार-बार आग लग जाती थी।
मैंने निगरानी की और पता चला यहाँ से थोड़ा आगे एक प्रतिद्वंद्वी रेस्तरां है,
जिसके लोग छत के हवादान से ग्रीज़ डाल दिया करते थे।
तो मैंने उन बदमाशों को पकड़ लिया। बस।
और इसके लिए मालिक शुक्रगुज़ार था।
हाँ, बिल्कुल।
तो उसने यहाँ आते रहने को कहा।
हाँ। लगता तो यही है।
तो तुम कभी भी आते हो?
माफ़ करना। तुम कौन हो?
जेनी।
तुम पुलिसवाले हो?
एक तरह का फायरमैन।
आगजनी जाँचकर्ता। तुम?
भूविज्ञानी।
चलो भी, सच में?
अच्छा। ठीक है।
वाह। भूविज्ञानी।
तुम उस बूढ़े टॉमी को कैसे जानती हो?
क्योंकि वह मेरे पिता हैं।
धत्।
अब हममें बात नहीं होती।
तुम बस यहाँ दिल बहलाने आती हो?
चलो एक-दूसरे को जानते हैं। तुम कौन हो?
-सच में? -सच में।
ठीक है।
मेरे स्वर्गीय पिता और दादा फायरमैन थे।
मैं आगजनी की जाँच-पड़ताल करता हूँ,
इसलिए नहीं कि मुझे आग पसंद है, बल्कि इसलिए कि मैं उसे समझता हूँ।
कुछ लोगों को इन दोनों बातों में कोई फ़र्क नज़र नहीं आता।
तुम्हारा क्या?
मैं एक रूढ़िवादी पिता की एकलौती बेटी हूँ
जिन्होंने मुझे इसलिए त्याग दिया क्योंकि मैं 30 की हूँ, अविवाहित हूँ
और विदेशी अरबपतियों के लिए तेल ढूँढने का काम करती हूँ,
जो मेरे पिता की नज़र में वेश्यावृत्ति है।
बचपन में मैंने अपने सौतेले पिता का घर जला दिया था।
क्योंकि तुम आग को समझते हो, उसे पसंद नहीं करते, है न?
बिल्कुल सही।
मेरे पिता को लगता है, मैं गर्भपात में उनके खोए हुए बेटे का पुनर्जन्म हूँ।
अंतिम बार जब अपने पिता को
ज़िंदा देखा था, तब हम मेरी माँ के लिए नाश्ता बना रहे थे।
याद नहीं कि अंतिम बार मैंने माँ को कब देखा था।
मैं जिसे भी जानता हूँ, वह मुझसे डरता है या मेरे लिए डरता है।
-मैं अपने काम में माहिर हूँ। -मैं उस्ताद हूँ।
ठीक है।
धत्।
तो इससे मेरा मौका गया?
देखते हैं।
वह डॉयल अब तक हंटर परिवार को ढूँढ नहीं पाया है,
पर उसने पुलिस के पास मौजूद सारी जानकारी भेजी है।
कोई काम की जानकारी?
वह जोड़ा एक-दो बार दिवालिया हो चुका है।
डीए ने गबन के लिए पति के खिलाफ एक केस दायर किया था, पर फिर वापस ले लिया।
पता करो कि उनके नाम कितने का बीमा है।
बटालियन तीन, इंजन सात।
दो-मंज़िला व्यावसायिक इमारत में आग लगी है।
-कुछ ख़ास नहीं। -आग लगी है।
देखा जाए तो बीमा कम ही है।
लगता है धुआँ एक केंद्रीय हिस्से से हर मंज़िल पर पहुँच रहा है।
छत की ऊँचाई पर नीला धुआँ है।
हे भगवान।
बटालियन तीन, ओएफआई 4-2-2 पहुँच रहा है। डटे रहो।
टूही और रिकेट्स की ड्यूटी है न?
मैं उस कमीने को जानता हूँ। वह छत पहले ही कमज़ोर कर देता है।
नीला धुआँ ज्वलनशील रसायन है जो केंद्रीय हिस्से में जाकर
पूरी इमारत गिरा देगा। पूरी इमारत गिरने से पहले
हमें वहाँ जाकर आईसी को बताना होगा।
चीफ़, यह पक्का आगजनी है।
अपने आदमियों से फ़ौरन इमारत से निकलने को कहिए।
देखो कि सब बाहर आ जाएँ। उन्हें बाहर निकालो, जल्दी।
चलो!
मुझे होज़ दो!
वहीं रुको! हिलना मत!
रुको!
मैंने कहा, रुको!
हिलना मत!
-हिलना मत! -यार!
-कमीना! -हिलना मत!
पीछे खींचो।
मैंने कहा था, अगर फिर ऐसा किया तो तुम्हें मार डालूँगा!
-गधे, उल्लू कहीं के... -रुको। रुक जाओ!
कमीने, आगजनी करने वाले, सोचता है आग तेरे इशारों पर नाचती है?
नाली के कीड़े!
हे भगवान, शॉन!
इन कमीनों को रंगे हाथों पकड़े बिना
इन्हें गिरफ़्तार नहीं कर सकते
और मैं इससे तंग आ चुका हूँ।
शॉन, डॉक्टर को बुलाओ!
तुमने इसे चोट पहुँचाई है। एम्बुलेंस बुलाओ!
तो तुम सच में अपनी आगजनी में छत को पहले ही कमज़ोर कर देते हो?
इससे छत जल्दी गिरती है।
क्लाइंट को यह पसंद आता है।
छत गिरने से इमारत का पूरा बीमा भी मिलता है।
इससे फायरफाइटर भी फँस जाते हैं।
मैं बस व्यावसायिक खाली इमारतें जलाता हूँ। लोगों को नहीं मारता।
जानकर अच्छा लगा कि कुछ उसूल भी हैं।
हाँ, लिंकन पार्क के उस पागलपन भरे काम की तरह नहीं।
वह हैलोवीन वाली आग?
मैं तिगुनी कीमत पर भी वैसी आगजनी नहीं करता।
क्या लिंकन पार्क आगजनी के लिए किसी ने तुम्हें पैसों की पेशकश की थी?
देखो, यह बस सुनी-सुनाई बात थी।
ठीक है, पर जैसा मैंने कहा, मैं लोगों को नहीं जलाता।
शॉन मैककैफ्री ने मुझसे कहीं ज़्यादा लोगों को जलाया है।
यह सुनी-सुनाई पेशकश।
क्या उसमें उस घर को जलाने का कारण भी शामिल था?
वह आदमी आगजनी में माहिर है।
वह घिनौना काम था।
तुमने और उस माचिस की तीली ने अच्छी गपशप की?
कोई उस टाउनहाउस को जलाने के लिए पैसे देना चाहता था।
ऐसा इस कमीने ने कहा?
उसे खिड़की से मैं नहीं फेंक रही थी,
इसलिए, शायद हाँ।
माफ़ करना, मुझे उस आदमी से बात करनी है जिसे घटनास्थल से लाया गया है।
उसका इलाज हो जाने से पहले नहीं।
ठीक है।
वह तुमसे बात नहीं करेगा।
अच्छा? क्यों नहीं?
क्योंकि मैंने उसे बात करने से मना किया है।
-धत्। -तुम समझ गए।
हाए, शॉन।
-यह कौन है? -यह रॉनल्ड बार्टेल है,
ओ'लीरी की गाय के बाद इस शहर का आग लगाने वाला सबसे ख़तरनाक आदमी।
नर्सिंग होम, अनाथालय, शायद सैकड़ों और ऐसी जगहें
जिसके बारे में हम कभी न जान पाएँगे क्योंकि बार्टेल
उन्हें हादसे जैसा बनाने में माहिर है।
प्यारे मैककैफ्री।
तुम कभी मुझसे मिलने नहीं आए।
तुम्हारे चाचा ब्रायन आए थे।
तुम अपने पिंजरे के बाहर क्या कर रहे हो?
मैंने ढेर सारी चीनी जमा करके उसे एक बार में ही खा लिया।
मुझे डायबिटीज है।
यह जेल से निकलने का मेरा गुप्त तरीका है।
बैठो। हमें बहुत सारी बातें करनी हैं।
हाँ।
लिंकन पार्क।
तुम्हारी आग काम नहीं आ रही न?
तुम्हें इसका एहसास है कि वह आगजनी ही है,
पर तुम इसे साबित नहीं कर सकते और यह तुम्हें बेचैन किए हुए है।
-ट्रक में इंतज़ार करो। -क्या?
जाओ।
यह बेतुकी बात है।
यह एक आगजनी जाँचकर्ता है? नहीं!
उसमें वह बात नज़र नहीं आती।
जैसी रिम्गेल में नज़र आती थी।
जैसी तुममें नज़र आती है।
तुम्हें मेरे आग के बारे में कैसे पता?
मुझ जैसे कई लोग हैं जिन्हें ऐसी चीज़ों में दिलचस्पी है।
कुछ जेल में हैं और कुछ जेल के बाहर हैं।
और उनमें से कुछ डेटाबेस को हैक करने में बहुत ही माहिर हैं।
उदाहरण के लिए, ओएफआई।
उन्होंने ओएफआई की तस्वीरें, रपट, अटकलबाजियों को हैक किया
और फिर उन्हें साझा किया।
-अच्छा। -मुझसे साझा करना चाहते हो, शॉन?
चलो भी।
ठीक है, पहले मैं साझा करता हूँ।
लिंकन पार्क।
मैंने ओएफआई की रपट पढ़ी और उसमें लिखा था
कि वहाँ बस "एक ज्वलन स्रोत था।"
यह बेवकूफ़ी है।
उन्होंने तुम्हारी तस्वीरें नहीं देखीं? मैंने देखी हैं।
डक्टिंग से इतना ज़्यादा ताप इतनी तेज़ी से आया, शॉन,
कि उससे इतनी ऑक्सीजन जल गई कि एक बैकड्राफ्ट पैदा हो गया।
किसी ने कोई राज़ छुपा रखा है।
और जानते हो, रॉनल्ड? वह राज़ मुझे तुम बताओगे।
नहीं। साझा करना एक प्रक्रिया है
और इसमें बारी-बारी से साझा करते हैं।
साझा करने की वह मेरी बारी थी। अब तुम्हारी बारी है।
मैं चाहता हूँ कि तुम मुझसे वह आग साझा करो जो...
वेस्ट हैडन स्ट्रीट पर लगी थी।
जब तक तुमने वहाँ वाइसेक को पकड़ा,
तब तक वह कितने चर्च जला चुका था? आठ, है न?
उसे देखकर तुम ठिठक गए थे, है न?
बस एक पल के लिए, उसकी सराहना करने के लिए।
क्योंकि वाइसेक ने एक बेमिसाल कला रची थी।
और उसने ड्रैगन को बाहर निकाला।
वह ड्रैगन तुमसे बात कर रहा था, शॉन, और तुम सुन रहे थे
और तुम ड्रैगन की बात समझ रहे थे।
तुम्हें तो ठिठकना ही था।
तुम ख़ुद को रोक नहीं सकते थे।
काश मैं वहाँ मौजूद होता।
इतिहास का सबसे महान आगजनी द्वंद्व।
हे भगवान।
मुझे एक और सवाल पूछना है।
क्या सवाल पूछने की यह मेरी बारी नहीं है?
हाँ। ठीक है। मैं बाद में पूछूँगा।
डक्टिंग से उतने ताप को उतनी तेज़ी से आगे बढ़ाने के लिए
अलग से एक ऐक्सेलरेंट की परत की ज़रूरत पड़ती।
पर तुम्हें उसका कोई निशान नहीं मिला, है न?
तो जवाब एक ही हो सकता है कि एक दूसरा ज्वलन स्रोत था।
पर तुमने उसे ढूँढा
और तुम्हें वह नहीं मिला, है न?
और तुमने हर चीज़ की जाँच की।
हर चीज़ की।
क्या तुमने सेल्यूलॉइड और पारे की जाँच की?
देखा? बातें साझा करने से फ़ायदा हो सकता है।
रुको! मैंने कहा था मुझे एक सवाल पूछना है!
मुझे पता है कि तुम जैसे इंसान को कितना अकेलापन महसूस हो सकता है।
रॉनल्ड के साथ यादें ताज़ा कर रहे थे?
सुनो। डक्ट पर जलने के वे गोलाकार निशान।
वे माइक्रोबैटरी से चलने वाले और एक बार इस्तेमाल लायक सेल इग्नाइटर से बने थे।
वह आग में जलकर ख़ाक हो गया। पता नहीं मैंने कैसे अनदेखा कर दिया।
ठीक है।
चलो चलें।
शॉन?
आग जैसी आँखों वाले भूत।
शॉन!
वे भूत मैं हूँ।
-मैं ही वे भूत हूँ। -शॉन!
शॉन।
एक रात और जानवर नियंत्रण विभाग से बच गए?
तुम क्या कर रहे हो?
सच में?
तो तुम एयर कंडीशनिंग यूनिट से शुरू करती हो,
धीरे-धीरे अपनी लय में आती हो।
फिर तुम डक्ट से आगे बढ़ती हो।
तुम भूखी हो। तुम जानती हो कि यह एक जाल है, पर तुम झपट पड़ती हो।
बीज़ी, यानि दूसरा सेल्यूलोज़ इग्नाइटर रफ़्तार के साथ
तुम्हें डक्ट में आगे बढ़ाता गया।
पर तुम्हें एक घूँट भी हवा नसीब नहीं हुई।
इतना पुराना और जर्जर घर?
तुम्हें किसी खिड़की या दीवार की दरार से होकर,
और ज़्यादा ऑक्सीजन पाकर आगे बढ़ते जाना चाहिए था।
किसी चीज़ ने तुम्हें रोक लिया।
तुम्हारा दम घोंट दिया, जिससे तुम बेकाबू हो गई।
जिससे तुम घंटों तक यहाँ चुपचाप पड़ी रही,
हज़ार डिग्री तापमान के साथ, पूरी तरह तैयार, चारों ओर से घिरी हुई।
तुम्हें क्या मिला है?
तुम्हें कुछ अजीब गंध आ रही है?
तुम्हें इसी तरह रोककर रखा गया।
उन्होंने हवा को सील कर दिया और पूरे कमरे को एक बेचैनी भरा बक्सा बना दिया।
क्या तुम ड्यूटी के बाद हमेशा आधी रात को तहकीकात करते हो?
मैं ऐसे ही काम करता हूँ। तुम्हारा क्या बहाना है?
तुम्हारे पास एक कुत्ता है।
एक आवारा कुत्ता, शायद जिसमें कुछ हुनर भी हैं।
इस आवारा कुत्ते का कोई नाम है?
अगर इसका नाम होता, तो यह मेरा होता।
मैं तुम्हारे बारे में पता लगाता रहा।
पर कोई इस बारे में बात नहीं करना चाहता, है न?
बड़ी हीरो, काम में तीन साल होने से पहले ही एक बच्चे को दो बार बचाया।
द ट्रिब्यून में लेख का छपना, पुरस्कार।
नए विभाग की पहचान बन जाना।
पर अगर और गहराई से खोजबीन की जाए, जो कि मैंने की है,
तो पता चलता है कि एक पूरी अलग ही कहानी है, है न?
वह फायरफाइटर जो उन्हीं घरों से चीज़ें चुराने लगी
जहाँ वह आग से लड़ती थी।
चलो भी, यार, यह क्या है?
यह तो इस काम में बच्चों से छेड़छाड़ करने जैसा हुआ।
क्या बात थी?
क्या इतनी शोहरत, इतनी उम्मीदें, तुम्हें बुरे काम करने
और ख़ुद को चोट पहुँचाने पर मजबूर करती हैं?
जानती हो? उन पुरस्कारों से तुम्हें इतनी ही रियायत मिल सकती थी,
उन्होंने तुम्हें एक अंतिम मौका दिया और तुम्हें सप्रेशन से हटाकर
ओएफआई में भेज दिया चूँकि हम यहाँ रियायत नहीं देते, है न?
तुम मुझे नहीं जानते।
-पर शायद मैं अंदाज़ा लगा सकता हूँ। -अच्छा?
शायद तुम्हें अफ़वाहों से होने वाले तनाव के बारे में सब पता होगा?
प्लंबर पुटी। उन्होंने हवा आने-जाने वाले रास्तों को इसी से सील कर दिया।
ताप में सफ़ाई से जलता है।
अगर यह कुत्ता न होता तो इस पर नज़र नहीं जाती।
तो वे घर की सजावट को पूरी तरह से जलाना चाहते थे।
हाँ।
मेरे पास दूसरा और कोई ठिकाना नहीं है, ठीक है?
कोई ठिकाना नहीं।
और इस बारे में मुझसे क्या चाहती हो?
मैं इसमें अच्छा कर सकती हूँ।
अच्छा। ठीक है।
इन सबसे तुम्हें क्या लगता है?
यही कि एक ऐसे जोड़े का पता लगाना
बहुत मुश्किल है जो घर पर भी नहीं था।
हाँ, मुझे नहीं लगता कि यह मामला कभी घर के मालिकों से जुड़ा था।
मुझे लगता है कि यह मामला ख़ुद घर से जुड़ा है।
कोई इसे जलाना नहीं, बल्कि मिटाना चाहता था।
अब तुम घर जाकर इस बारे में सोचो।
मैं तुमसे कल मिलूँगा।
तो हंटर परिवार के बारे में कुछ पता चला?
जैसा मैंने तुम्हारी साथी को ईमेल किया था, कुछ वित्तीय गड़बड़ियाँ हैं,
ख़ासकर उनकी तकनीकी कंपनी, हंटर सिस्टम्स को लेकर।
हंटर सिस्टम्स क्या बनाती है?
वह एक उप ठेकेदार है, किसी तरह के नाटो...
कहाँ गया...
नाटो एआईएम-120 मिसाइल अपग्रेड।
रक्षा विभाग के गुणवत्ता मानकों को लेकर कुछ समस्याएँ खड़ी हो गईं।
हंटर पैसों को घुमा रहे हैं,
इस मामले को सुलझाने तक वे कंपनी को कायम रखना चाहते हैं।
वे मुसीबत में हैं भी और नहीं भी।
लगता है रक्षा विभाग, डीए और एफबीआई कुछ तय नहीं कर पा रहे हैं।
हंटर सिस्टम्स
हमने इस बारे में पुलिस और रक्षा विभाग के
हमारे प्रोजेक्ट सुपरवाइजर से बातचीत की है।
उनके टाउनहाउस में आग लगने के बाद से किसी ने भी
जैन और रॉड को न देखा है, न सुना है।
क्या आमतौर पर रॉजर हंटर दफ़्तर में काफ़ी समय बिताता था?
वह हमारी काम की प्रगति पर निर्भर था।
यह उसकी कंपनी है।
क्या उन्हें उत्पादन में कोई दिक्कत आ रही थी?
मैं विस्तार से तो नहीं बता सकती,
पर मिसाइल के सीकर हेड ऑप्टिक्स को फिर से बनाने के अनुरोध किए गए थे।
वह एआईएम-120 का वह हिस्सा है जो हम बनाते हैं।
और बेशक फिर आग लग गई।
आग?
हमारे परीक्षण स्थल पर।
हमारे तकनीशियन, भेजे गए एआईएम रेथियन के
पूरी तरह से कार्यशील नमूने पर पहला संयुक्त परीक्षण कर रहे थे।
बदकिस्मती से, कुछ घंटों बाद एक आग लग गई
और नमूना बर्बाद हो गया।
इससे काम में देरी हो गई और नकद के आने की रफ़्तार धीमी हो गई।
-आपने बीमा कराया था? -बिल्कुल।
उस आग को एक हादसा करार दिया गया।
पर हमारी बीमा कंपनी हमारा भुगतान देने में देर लगा रही है।
क्यों?
आख़िर वे बीमा कंपनी वाले जो ठहरे।
आग की जाँच-पड़ताल किसने की थी?
यह एक छोटा सा शहर है जहाँ एक स्वयंसेवी अग्निशमन विभाग है।
उनके पास आगजनी दफ़्तर नहीं है।
चूँकि हम एफबीआई करार से बँधे हैं, उन्होंने एटीएफ से किसी को भेजा।
उस एटीएफ कर्मी का कोई नाम है?
राल्फ कंज़।
शायद हमें अग्निकांड वाली जगह को देखना पड़ेगा।
अंदर दीवारों से टकराती रही,
हवा के लिए बेचैन रही, ठीक हंटर के टाउनहाउस की तरह।
क्या मैं वह शब्द बोल सकती हूँ?
बैकड्राफ्ट?
शायद हम बोल चुके।
दिखाओ कि उस जाँचकर्ता के हिसाब से आग की शुरुआत कहाँ हुई थी?
वहाँ पर।
यह क्या है?
एक कूलिंग प्लांट।
ज़ाहिर है कि रॉकेट पर विस्फोटक नहीं था।
गर्मी में ठोस ईंधन जल उठा।
सब जलकर ख़त्म हो गया।
मुझे ऐसा क्यों लग रहा है
कि अगर इसे खरोंचे तो हमें बीज़ी और लिनोलियम के चिह्न मिलेंगे?
यह थोड़ा अजीब लगता है कि इमारत उसी वक्त जली
जब उसके अंदर एक मिसाइल का नमूना रखा था।
वे अपनी ही इमारत को क्यों जलाएँगे?
अगर रक्षा विभाग को गुणवत्ता नियंत्रण में परेशानी आ रही थी
तो उससे तहकीकात में लंबा समय लग सकता था।
टिके रहने में बीमा का पैसा मदद करता।
पर बीमा कंपनी भुगतान करने में काफ़ी समय ले रही है।
शायद इसलिए कि हमारी तरह उन्हें भी
कंज़ के भूल से किए गए कॉल को लेकर शंका है।
-मैककैफ्री। -डॉयल।
शायद तुम जानना चाहो कि केड्ज़ी के पास
पार्किंग में एक कार में आग लगी है। सोचा कि बता दूँ।
समझ गया। हम पहुँच रहे हैं।
-क्या वह हंटर परिवार है? -यह उनकी कार है।
उनकी पहचान के लिए दाँतों के निशान या डीएनए लेंगे, पर मुझे वही लगते हैं।
शायद यहाँ किसी से मिलने आए हों या उनकी लाश यहाँ ठिकाने लगा दी गई हो।
गुज़रते हुए पुलिसवालों ने इसे जलते हुए देखा था।
-अगर जला, तो तुम्हारा। -हाँ।
आसान है। यह अभी भी एक आपराधिक घटनास्थल है।
हे भगवान, कंज़, तुम किसी काम के नहीं।
मेरे शहर में एक कार में लगी आग की छानबीन क्यों कर रहे हो?
बिल्ले वाले से बात करो।
वहाँ उस सुनहरे एफबीआई बिल्ले वाले से।
-मैककैफ्री। -एजेंट जॉनसन।
यहाँ कोई रेस्तरां वगैरह है जहाँ हम कुछ खा सकें?
उस मिसाइल के ठेके को लेकर
हंटर सिस्टम्स दिवालिया होने की कगार पर था।
दिवालिया होने से बचने के लिए रॉड हंटर जहाँ-तहाँ से पैसे जमा कर रहा था।
ठहरो। यानि जिस आग में मिसाइल जला
वह बीमा-जालसाज़ी थी?
चाहे एटीएफ कोई भी निष्कर्ष निकाले,
हंटर ने पक्का किसी से आग लगवाई थी, पर बीमा के लिए नहीं।
एआईएम-120 मिसाइल कोई छोटी चीज़ नहीं थी।
अत्याधुनिक सीकर हेड किसी भी समतुल्य लड़ाकू विमान को मार गिरा सकता है।
शुक्रिया।
उस आग के बाद पेंटागॉन में हंगामा मच गया।
रक्षा विभाग के इंस्पेक्टर उस जगह पर छा गए
और मिसाइल के बचे हुए हिस्सों का मुआयना किया।
वहाँ ज़्यादा कुछ तो नहीं था,
पर यह पता करने के लिए काफ़ी था कि जो भी उस परीक्षण स्थल पर जला था,
वह असली नहीं, नकली नमूना था।
फिर कहानी में पत्नी आती है।
जैसे ही उसे पता चला कि रक्षा विभाग झाँसे में न आया,
उसने मेरे दफ़्तर में आकर सब कबूल कर लिया।
कि कैसे उसके पति ने अत्याधुनिक ख़तरनाक तकनीक वाले
उस असली नमूने को बुरी नियत वाले बिचौलियों को
बेचने की योजना बनाई थी,
और वे बिचौलिए उस मिसाइल की तकनीक को अंतर्राष्ट्रीय बाज़ार में
-नीलाम कर देते। -रुको, ठहरो।
यानि हंटर ने उस मिसाइल को उन बिचौलियों को सौंप दिया?
यही तो बात है। पता चला कि पत्नी ने अपने पति को बताए बिना
उसे कहीं और पहुँचा दिया और हमसे सौदेबाज़ी की।
उसने सज़ा से बचने के बदले
सारे सबूत और हार्ड ड्राइव में मिसाइल का ठिकाना देने का वादा किया।
और फिर वे गायब हो गए।
तो उन बुरी नियत वाले बिचौलियों ने शायद रॉड को पैसे दिए
और जब वह नमूने को सौंप नहीं पाया क्योंकि पत्नी ने उसे कहीं और भेज दिया,
तो शायद बिचौलियों ने कार को
-जलाने से पहले उन्हें यातना दी। -हाँ।
जिसका मतलब है कि शायद उसने बिचौलियों को मिसाइल का
ठिकाना बता दिया होगा।
पर यह देखते हुए कि उनकी लाश को आज फेंका गया है,
ऐसा हो सकता है कि वे अब तक भाग रहे थे, यानि यह संभव है
कि वे बुरे लोग अब तक उस नमूने को जगह से हटा नहीं पाए होंगे।
उतनी बड़ी चीज़ को विमान से नहीं ले जाया जा सकता।
उसे किसी बंदरगाह से किसी और देश में ले जाना होगा।
और हमने हर निकास पर हाइड्रॉक्सिल
पोलीब्यूटाडीन प्रोपेलेंट का पता लगाने वाले डिवाइस लगा रखे हैं।
ठहरो। उन्हें हार्ड ड्राइव नहीं मिला होगा।
इसी लिए उन्होंने बैकड्राफ्ट का इस्तेमाल किया।
देखो, बैकड्राफ्ट घंटों तक तपता है, तब जाकर वह फटता है
और अंदर मौजूद हर सबूत को ख़ाक कर देता है।
उन्हें पक्का करना था कि ऐसा हो।
शायद हमसे मिली-भगत कबूलने से पहले ही उसे मार दिया गया हो।
अगर ऐसा है, तो हम चाहेंगे कि वे इतने बेफ़िक्र हो जाएँ
कि नमूने को ले जाते समय हम उन्हें दबोच सकें।
उस आग में पाँच बच्चे मारे गए।
उन मुज़रिमों को पकड़ना चाहता हूँ।
उस घटना को आगजनी घोषित न करने से उनको पकड़ने में मदद मिलेगी।
और इसके आगजनी न होने से रक्षा विभाग और उसके ठेकेदार,
जनता को यह सफ़ाई देने से बच जाएँगे कि उन्होंने एक अत्यधिक-गोपनीय
मिसाइल को हमारे देश के दुश्मनों के हाथों में जाने दिया?
चलो भी। तो इसे हादसे में लगी आग करार देना है,
ताकि लोग बातें न बनाएँ, है न?
देखो, हमारा एक ही मकसद है।
बहुत अजीब बात है। जब लोग ऐसा कहते हैं, तो उनका मकसद एक नहीं होता।
यह क्या?
कोई यहाँ आया था।
ज़रूर हमारे एफबीआई दोस्त वह हार्ड ड्राइव ढूँढने आए थे।
पता है, मुझे परवाह नहीं कि हंटर परिवार
अपने पैसों या मिसाइल के साथ क्या कर रहे थे,
पर जब कोई अपने निशान मिटाने के लिए आग का इस्तेमाल करता है,
तो वह एक बड़ी भूल करता है।
आपके दुःख का मुझे अफ़सोस है।
एरिक।
बहुत प्यारा बच्चा था।
बहुत होशियार था।
उस पर कभी गुस्सा नहीं आता था। वह बस हँसाता रहता था।
जब हम यहाँ रहने आए,
एरिक मेरे बेटे का पक्का दोस्त बन गया।
सुनो।
क्या तुम हंटर परिवार को जानते थे?
एरिक जानता था।
कभी-कभी हम दोनों उनसे बिस्कुट लिया करते थे।
तुम कभी उनके घर पर गए थे?
हमने अपने डायनासोरों को वहाँ दफ़नाया था,
लेकिन मिसेज़ हंटर ने हम पर बहुत गुस्सा किया।
उन्होंने कहा कि अगर हमें खुदाई करनी है तो हमें पार्क में जाकर खेलना होगा।
बच्चे ने सही कहा था। इसे हंटर के अहाते से निकाला है।
लगता है पानी से ख़राब हो गया है।
डॉयल के आईटी कर्मी को फ़ोन करो और देखो कि उसे इससे क्या पता चलता है।
उससे कहना कि अभी इस बात को राज़ ही रखे।
तो क्या हार्ड ड्राइव खोजने से मुझे जासूस होने का श्रेय मिलेगा?
एक-दो काम और कर दिखाओ तो शायद तुम्हारा नाम याद रखूँगा।
ब्रायन
हम कुत्तों से उस इंसान की तरह पेश आते हैं,
जिसमें सोच और भावनाएँ हों और जो परिवार के सदस्य जैसे बर्ताव करे।
किसी और प्रजाति के साथ यह हमारा सबसे करीबी और टिकाऊ रिश्ता है।
हम उनके साथ अपना जीवन, अपना घर और अपना बिस्तर तक साझा करते हैं।
ठीक है, तुम्हें क्या लगता है?
मुझे ऐसे मत देखो। यह आज का ख़ास व्यंजन है।
यह हुई न बात।
ग्यारह बजे के बाद कोई पार्टी नहीं।
तो जैन हंटर की हार्ड ड्राइव नमी के कारण ख़राब हो गई थी।
आईटी के लोग कुछ जानकारी निकाल पाए, कुछ समझ आने लायक और कुछ नहीं।
पर आज का हमारा काम है हार्ड ड्राइव के इन प्रिंटआउट को देखकर
पता लगाना कि क्या उस आग से कोई संबंध है।
मिसाइल को ढूँढो, आग लगाने वाला मिला जाएगा।
रेनिंग।
हे भगवान! यह तो बहुत उलझा हुआ है।
ये किस तरह के नंबर हैं?
हो सकता है ये माप हों,
पर मुझे पैमाना समझ नहीं आ रहा।
हो सकता है यह कोई कोड हो?
शायद यह हंटर सिस्टम्स की एक एंट्री से जुड़ा हो, जो मिसेज़ हंटर ने डाली होगी।
ज़रा ठहरो। ये फीट और इंच नहीं हैं।
दोस्तो, ये मिनट और सेकंड हैं।
ये निर्देशांक हैं, अक्षांश और देशांतर।
कहाँ के?
यह स्लिक-एक्स कुरियर्स का मुख्य शिपिंग दफ़्तर है।
मुझे वह वारंट देखना है।
मैं लाती हूँ।
खरोंच के निशान।
यह बेशक एक मिसाइल को रखने जितना बड़ा है।
यह क्या?
ओ तेरी।
धत्।
हंटर हाउस जैसा ट्रिगर।
हिलना मत!
हिलने की सोचना भी मत!
इस शहर के ज़्यादातर आग लगाने वालों को जानता हूँ, पर तुम्हें नहीं।
किसके लिए काम करते हो? किसने पैसे दिए?
हर कोई। कोई नहीं।
हमें फ़र्क नहीं पड़ता और हम नाम नहीं पूछते।
तुम्हें कुछ भी नहीं पता।
रॉनल्ड ने तुम्हें ग़लत आँका।
बकवास बंद करो।
तुम सबूत जलाने के लिए इस जगह को तबाह कर रहे हो।
बेवकूफ़ी मत करो। हम पुलिस हैं।
तुम बस फायरमैन हो जो ग़लत कमरे में आ गया है।
पीछे हटो! बचो! चलो! आगे बढ़ो!
अलमारी में चलो। सिर नीचे रखना!
अपना सिर नीचे रखना।
हमें यहाँ से निकलना होगा।
वह जानता है कि अगर वह हिला तो आग भड़क जाएगी। और इस वक्त,
आग एक संतुलन बनाए हुए है।
यह सिर्फ़ और सिर्फ़ सही समय का इंतज़ार करने की बात है।
समझी? आग लगाने वाली उसकी सोच रुकने को कह रही है,
पर अंदर का इंसान भागने को।
-पहले उसे बढ़ने दो। -तुम पगला गए हो।
मेरी तरफ़ देखो! तुम्हें मुझ पर भरोसा करना होगा, ठीक है?
चाहे यह जैसा भी लगे, जब भी मैं जाने को कहूँ,
तो पहले उसे जाने देना। इंतज़ार करो!
पहले उसे जाने दो।
रुको!
ठीक है, जाओ!
शॉन!
ड्रैगन के इंतज़ार में।
शॉन!
उसकी साँस महसूस करो।
शॉन!
-मैं तुम्हें देख रहा हूँ। -शॉन!
शॉन!
शॉन! मैं बाहर निकल आई!
मुझे बचाओ!
-प्लीज़! बचाओ! -धत्।
प्लीज़ मुझे बचाओ! प्लीज़!
बचाओ!
मुझे बचाओ!
प्लीज़! प्लीज़ मुझे बचाओ! प्लीज़!
-तुम अकेली हो? -मेरे डैडी मैनेजर हैं।
तुम्हें कुछ नहीं होगा। बचा लूँगा।
-डैडी। -ठीक है, कसकर पकड़े रहना।
पकड़े रहना।
कसकर पकड़े रहना।
सत्रह, चलो!
चलो!
हौसला रखो! मैं तुम्हारे साथ हूँ।
-पकड़े रहना! नीचे मत देखो! -शॉन।
-नीचे मत देखो। -बचाओ!
सत्रह, आगे बढ़ो! चलो!
चलो।
हिम्मत मत हारना, दोस्त! आ जाओ!
आ जाओ।
ऐसे ही! हाँ!
सुनो। मैंने तुम्हें पकड़ लिया है, ठीक है।
-आ जाओ। -ठीक है।
शॉन!
फायरफाइटर घायल हो गया है!
सब ठीक हो जाएगा। मैं तुम्हारे साथ हूँ।
शॉन? तुम सुन रहे हो?
शॉन!
सत्यानाश।
देखो मुझे क्या मिला।
कोई हड्डी टूटी है?
मुझे कैसे पता होगा?
रेनिंग सही-सलामत है?
वह ठीक है। वह बाकियों के साथ है।
यहाँ से निकलने के लिए मुझे मदद चाहिए।
मुझे भी ऐसा ही लगता है।
जल्दी।
दरअसल, मैं सोच रहा था
कि हमें थोड़ी गपशप करनी चाहिए।
हे भगवान, दिमाग ठिकाने तो है? अब आप मुझे यहाँ से निकालेंगे भी?
जब तक कि अंदरूनी खून न बह रहा हो या यह दीवार तुम्हारे ऊपर न गिरे,
हमारे पास पूरी रात पड़ी है।
हे भगवान, यह परिवार तो सनकी है।
ठीक है, चाचाजी, आपको क्या कहना है?
स्टीफन की मौत के लिए तुम मुझे कब तक दोष देते रहोगे?
हमारे पास सारी रात तो है न?
उस रात तुम वहाँ नहीं थे, शॉन।
तुम्हें पता नहीं कि क्या हुआ था।
मैं जानता हूँ कि मौका मिलते ही आपने सप्रेशन छोड़ दिया
क्योंकि आपमें हिम्मत नहीं है।
जैसा कि आपके भाई और पिता में थी।
या तुममें?
भाड़ में जाइए। मैं वह कर लेता।
या तुम इस परिवार के बाकी सब लोगों की तरह
-मारे जाते। -आप मुझे सीधे
बता क्यों नहीं देते कि क्या हुआ था?
क्योंकि, शॉन, उस दिन कुछ ऐसी चीज़ें हुई थीं
जिसे किसी को नहीं जानना चाहिए।
शॉन, तुम्हें मुझ पर भरोसा करना होगा।
उस दिन को बदलने के लिए मैं कुछ नहीं कर सकता था।
बकवास!
आप वहाँ मौजूद थे। आप उन्हें बचा सकते थे।
आपको समझ नहीं आता? मुझे जानना है कि क्या हुआ था।
ब्रायन, मुझे हमेशा से जानना था।
शॉन।
तुम्हारे पिता अपने जिगरी दोस्त को बचाने की कोशिश में मारे गए थे।
मगर उसका जिगरी दोस्त आग लगाने का काम करता था।
ऐडकॉक्स आगजनी करता था।
शॉन...
एक चीज़ जो मैंने सीखी है वह यह कि ज़िंदगी में,
इस पारिवारिक बकवास में डूबे रहने के अलावा भी
बहुत कुछ है, बार-बार इस दुःख भरे अतीत को याद करने...
चलो भी।
मैं बस...
मैं उम्मीद करता हूँ कि तुम इस सबसे उबर सको, यार।
इससे पहले कि बहुत देर हो जाए।
लगता है वह दीवार गिरने वाली है।
बिल्कुल लगता है।
हालांकि हमें उसकी परवाह नहीं है, है न?
मतलब, मैककैफ्री होने के नाते?
चलो तुम्हें यहाँ से निकालते हैं।
सुनो, 17!
मुझे वह मिल गया, 17!
मुझे वह मिल गया!
भगवान ने किस्मत ही ख़राब बनाई है।
कोई कबूलनामा नहीं।
कोई सबूत नहीं। कोई नाम तक नहीं।
तुम्हारा भी जवाब नहीं।
क्या?
अभी-अभी तुम आग से बच निकले,
एक बच्ची को बचाया, ऊपर से कूद पड़े, कितने, तीन मंज़िल ऊपर से?
और तुम्हें कुछ नहीं हुआ।
इस काम में इससे अच्छी किस्मत नहीं हो सकती। यकीन मानो, जानती हूँ।
जानते हो, जब मैं दो बार बाल-बाल बची,
तो लगा मुझे कुछ नहीं हो सकता, यार।
जब तक कि कुछ हो नहीं गया।
वह बाद में हुआ।
पर उस पल,
जब वह पल बस मेरा था, मैं ख़ुशी से चीख पड़ी
-कि यह कितनी कमाल की बात है। -अच्छा।
तुम? तुम बैठकर पी रहे हो और आगजनी के बारे में सोच रहे हो।
तुम्हें हुआ क्या है?
मुझे क्या हुआ है? बताता हूँ क्या हुआ है।
मैं एक नाकारा फायरमैन हूँ।
मैं भाईचारे और कहानियाँ सुनने-सुनाने
और मिलकर आग बुझाने के मामले में नाकारा हूँ।
मुझमें कभी भी कर्त्तव्य के प्रति अपने दादाजी की समझ
या अपने पिता की प्रतिभा
या अपने चाचाजी के अजीब-से, उलझे नज़रिए की समझ नहीं आएगी।
इस काम से जुड़ी हर चीज़ में हमेशा ही नाकाम रहूँगा,
सिवाय एक चीज़ के और वह है आग को हराना।
मतलब, मैं जो देखता हूँ उसके बाद भी ज़्यादा नहीं रोता।
मैं किसी का नाम नहीं जानता।
मैं अपने आसपास के 99 प्रतिशत लोगों की
कोई परवाह नहीं करता, पर कोई भी
उतने आग लगाने वालों को नहीं पकड़ता, जितनों को मैं पकड़ता हूँ।
शायद यह सब मुझे एक बेकार फायरमैन बनाता है
या शायद यह मुझे यहाँ का सबसे अच्छा फायरमैन बनाता है।
जानती हो, मुझे कोई फ़र्क नहीं पड़ता कि मैं इनमें से क्या हूँ।
दो नाकारे फायरफाइटर के नाम।
हैलो, माँ।
मैं ठीक हूँ।
वे सभी जो पिछले 12 महीनों में उससे मिले हैं।
अच्छा।
जैक विलियम्स
अल्बर्ट स्मिथ
तो तुम कौन हो?
क्या मुझे किसी मैककैफ्री की आवाज़ सुनाई दी?
तुम कहाँ जा रहे हो, शॉन?
तुम वापस वेस्ट हैडन स्ट्रीट जा रहे हो?
शॉन?
शॉन!
शॉन।
शॉन!
शॉन?
क्या? कमाल है, यहाँ सभी मौजूद हैं?
विभाग हंटर अग्निकांड को अनसुलझा घोषित करना चाहता है।
मज़ाक कर रही हो?
अगर कोई सबूत नहीं है...
मैं तुमसे बात नहीं कर रहा था।
सुनो, यहाँ जाँचकर्ता मैं हूँ। मैं इस पर दस्तख़त नहीं करूँगा।
अब यह केस तुम्हारे हाथों में नहीं रहा, शॉन।
पर आप बेवजह ऐसा नहीं कर सकते।
जिस आग लगाने वाले को तुमने खिड़की से लटकाया था,
उसने हमले की शिकायत की है।
हे भगवान, यह बकवास है!
अच्छा? उनके पास गवाह हैं जिन्होंने
रेनिंग को तुम पर बरसते सुना था।
देखो, मेरा वह मतलब...
वह आग लगाने का काम करता है। उसी ने वह इमारत जलाई, जिससे वह जला।
पर जो भी हो, ठीक है? उसे केस करने दीजिए।
आसानी से संभाल लूँगा। बस मुझसे वह केस मत छीनिए।
-वह तो पहले ही हो चुका। -कंज़।
कसम से कहता हूँ।
वैसे भी सोटो ओएफआई और एटीएफ के बीच और तालमेल चाहते हैं,
इसलिए अभी वह उनको इस पर काम करने देंगे।
इस गधे के साथ?
दो आदमी अंदर गए, एक बाहर आया।
मैं भी इससे ख़ुश नहीं हूँ, ठीक है? बिल्कुल भी नहीं।
लेकिन अभी के लिए, यही होगा।
उस हमले पर फैसला आने तक तुम प्रशासनिक छुट्टी पर रहोगे...
सत्यानाश! हर कोई यही चाहता है!
चीफ़ सोटो से लेकर एफबीआई और पूरी दुनिया यही चाहती है
कि यह आगजनी के अलावा कुछ और हो।
उन बच्चों की माँओं को छोड़कर हर कोई।
चलिए भी, ब्रायन, ऐसा मत कीजिए। मैं बहुत करीब हूँ।
अगर कभी-कभार अपनी ज़बान पर लगाम रख सकते,
तो शायद अभी तुम्हारा करियर इस तरह से डूब न रहा होता।
अपनी ज़बान पर लगाम रखता हूँ,
तो लगाम से ज़बान ही कट जाती है।
कुछ समय तक सोच-विचार करो, शॉन।
-मन को शांत करो। -रहने दीजिए।
सत्यानाश!
सेकंड सन
-हैलो। सब ठीक तो है? -हैलो।
क्या आज रात हम घर पर रह सकते हैं? मुझे तुमसे मिलना है।
क्या वे सच में ऐसा कर सकते हैं?
वे ऐसा कर चुके हैं।
क्या तुम्हें पता चला कि वे नंबर क्या हैं?
नहीं। उसका बस कुछ हिस्सा, शहर भर की कुछ-एक जगहें,
पर पता नहीं उनका आपस में क्या संबंध है।
किसी ने सेल टॉवर लॉगिंग का सुझाव दिया?
क्या मतलब?
मैंने सऊदी की तेल परियोजनाओं के दौरान ऐसा ही कुछ देखा था।
हर परियोजना की पहरेदारी की बजाय,
वे मशीनरी पर ट्रैकर लगा दिया करते थे।
ठहरो, क्या?
ट्रैकर में ऐक्सेलरोमीटर लगे होते थे जो हिलने पर सक्रिय हो जाते थे।
जब वह किसी सेल टॉवर के पास पहुँचता तो सिग्नल देने लगता था।
यह बहुत कुछ वैसा ही लगता है।
जो क्रेट ढूँढ रहे हो, क्या उस पर हंटर ने सेल-आधारित ट्रैकर लगाया था?
पता नहीं। शायद पत्नी ने ऐसा किया हो।
सुनो, क्या तुम एक सेल फ़ोन कंपनी से बात करके पता लगा सकते हो
कि क्या तुम्हारे भेजे हुए नंबर किसी टॉवर से मेल खाते हैं।
हाँ, ठीक है, मुझे वापस फ़ोन करना।
क्या वे इसका पता लगाएँगे?
उम्मीद तो है। अभी मुझे उसके पास फटकने की इजाज़त नहीं है।
पर मानना पड़ेगा, बहुत अच्छा सोचा।
तुमने उसका नाम रखा?
अगर इसका नाम होता, तो यह मेरा होता।
क्या बात है?
सुनो, उठो।
उठो।
बेड़ा गर्क।
सुनो, जेनी। जेनी, उठो।
क्या?
-उठो। -क्या बात है? यह कैसी गंध है?
-सुनो! हिलना मत। -क्या?
मेरी बात सुनो।
यह गैस की गंध है। यह फ़र्श के नीचे से आ रही है।
मेरी तरफ़ देखो। मैं मज़ाक नहीं कर रहा, ठीक है?
बिस्तर के नीचे एक स्विच लगा है।
-अगर हम उठे, तो धमाका हो जाएगा। -धमाका?
आराम से। मेरी बात सुनो।
मैं उस पर अपना वजन बनाए रखता हूँ, ठीक है? और तुम उठकर जा सकती हो,
पर धीरे-धीरे जाना। ठीक है?
तुम कर सकती हो। धीरे-धीरे। जाओ।
जाओ।
आराम से!
मुझे उसके ऊपर आने दो। हो गया।
आराम से।
ठीक है, रुको।
ठीक है, चलो।
अब यहाँ से निकलकर फायर स्टेशन को फ़ोन लगाओ।
तुम्हें यहीं छोड़ दूँ?
जेनी, मेरी बात सुनो।
-मुझसे नहीं होगा। -सुनो!
जितनी जल्दी फ़ोन करोगी, मेरे बचने की उतनी ही उम्मीद होगी, ठीक?
जाओ! चलो!
हे भगवान। सत्यानाश।
तुम मुझे और पहले बता सकते थे।
मुझे ऐसे मत देखो।
कुत्ता-घर से यहाँ बचने की ज़्यादा उम्मीद है, दोस्त।
वह बेडरूम में है।
तुम यहाँ बाहर ही रहना।
धत्, शॉन।
-इंजन 36 आ रहा है। -क्या, हेक्टर?
-दूसरी शिफ्ट। मेसी। -ठीक है।
सत्यानाश। तुम्हें तो अच्छे से फँसा लिया गया है।
क्या यह गैस है?
हाँ, शायद उन्होंने इसे चूल्हे से लेकर
इस रूप में इकट्ठा किया है कि निकलने पर ऊपर की ओर फटे।
मैं क्या करूँ?
मैं यह नहीं सोचना चाहता कि तुम क्या करोगे।
नहीं, रुकिए। आप कहाँ जा रहे हैं?
गैस बंद करने जा रहा हूँ।
नहीं। शायद कोई जाल बिछा हो
कि कहीं मुझे टाइमर से पहले गैस की महक न आ जाए।
सुनिए, अगर मेसी अपना काम जानता है,
तो वह मेरे वजन की जगह धीरे-धीरे शोरिंग ब्लॉक रखकर
टाइमर के समय से पहले मुझे हटा...
ओह, सत्यानाश!
-तुमने क्या किया? -पता नहीं।
शायद कोई दूसरा टाइमर भी है। पक्का नहीं कह सकता।
मैं नीचे से इसे बंद कर देता हूँ।
ब्रायन, बाहर चले जाइए!
ब्रायन, मकान से बाहर चले जाइए!
मुझे पर एक मेहरबानी करो। चुप रहो और हिलना मत।
नहीं, ब्रायन, बेवकूफ़ी मत कीजिए। निकल जाइए!
गैस नीचे खींचकर उसे तुमसे दूर कर दूँगा।
नहीं! ब्रायन, मकान से निकल जाइए!
एक और मैककैफ्री को मरने नहीं दूँगा।
बात सुनिए। अगर आप बाहर नहीं निकले तो दो मैककैफ्री मरेंगे।
माफ़ करना। फिर से नहीं।
ब्रायन! बाहर चले जाइए!
ब्रायन!
सलामी दे!
तुम सही थे।
वे नंबर सेल टॉवर से मेल खाते हैं।
हमने फ्रीक्वेंसी की निगरानी की।
आख़िरी सिग्नल कैल्यूमेट के पास थे।
वह टॉवर से काफ़ी दूर होगा क्योंकि खोज का दायरा बहुत बड़ा है।
शहर के दक्षिण में भंडार क्षेत्र का आधा हिस्सा।
उतने सारे भंडार मैदानों की तलाशी लेने के लिए आदमी कम हैं।
एटीएफ के जोश में आने और कंज़ के अनिश्चित कॉल के कारण, हमारे पास
कोई अधिकार नहीं। सब एफबीआई पर निर्भर है।
देखो, डाउनटाउन और एफबीआई भाड़ में जाएँ।
आदेश हों या न हों,
तुम जो चाहोगे वही होगा।
इस किस्से को ख़त्म करने में हम साथ हैं।
उससे पहले मुझे एक काम करना है।
शुक्रिया।
सिर पर कोई बिल्ली गिर गई थी क्या?
चीनी लेकर आए हो?
नहीं। मैं चीनी नहीं लाया। मैं यहाँ बस एक चीज़ के लिए आया हूँ।
तुम बहुत बुरे हो।
तुम्हारे चाचा ब्रायन के लिए अफ़सोस है।
मैंने वह पढ़ा जो ओएफआई में उसके बारे में लिखा गया...
-हाँ। -वह बहुत भला आदमी लगा था।
मैं उससे बस एक बार मिला था।
तो तुम किस चीज़ के लिए आए हो?
आगजनी करने वाले जो दो पेशेवर तुमसे मिलने आए, वे किसके लिए काम कर रहे थे?
वे उस सामान को किस विदेशी खुफ़िया एजेंसी को बेचने वाले थे?
रूसी? चीनी?
सच में?
इस बारे में उन्होंने मुझसे कुछ नहीं कहा।
अच्छा, तो उन्हें क्या चाहिए था?
उन्हें क्या...
वे वही चाहते थे जो ड्रैगन को साधने की चाहत रखने वाला हर इंसान चाहता है।
वे उस आदमी के साथ बैठने का एक मौका चाहते थे
जो ड्रैगन के साथ बात करना जानता है।
ठहरो। तुमने लिंकन पार्क आग में उनकी मदद की?
शॉन, नहीं!
नहीं! मेरा एक रुतबा है।
मैंने बस उनसे ड्रैगन के बारे में बात की।
ठीक है, तो वे अपना सामान देश के बाहर कैसे भेजने वाले थे?
सामान?
वे मुझसे इस बारे में क्यों बात करते?
क्योंकि इन लोगों की भाषा आग है, है न?
वे आग की भाषा नहीं बोलते।
हमारी तरह नहीं।
हाँ, मैं और तुम एक भाषा नहीं बोलते।
चलो भी, शॉन। बेशक हम बोलते हैं।
तुम्हें ड्रैगन से बातें करना पसंद है। और मुझे भी।
और ड्रैगन को हमसे बातें करना पसंद है, तुम यह बात जानते हो।
और बेचारा रिम्गेल। उसे बस इसी की इच्छा था।
पर ड्रैगन उसके लिए नाचने को तैयार नहीं था।
यह सच है।
बस मैं और तुम, शॉन।
जब तुम्हारे चाचा ब्रायन और रिम्गेल मुझसे यहाँ मिलने आए,
तो वे शैतान से पूछताछ करने आए थे।
तुम जानते थे कि अगर कभी तुम यहाँ मुझसे मिलने आए,
तो तुम्हें पता था कि तुम अपने ही अक्स से मिलोगे।
तुम अपने-आप से मिलोगे।
हाए, मेरे अक्स।
ठीक है, देखो, सच-सच बताओ।
वे सामान को शिकागो से बाहर कैसे ले जाएँगे?
मुझे किसी सामान के बारे में नहीं पता।
कुछ नहीं पता। ठीक है?
पर मैं तुमसे एक कहानी साझा करूँगा, अगर तुम मुझसे एक कहानी साझा करोगे।
हद है। मेरी बात सुनो, कमीने,
यह कोई बातचीत नहीं है, ठीक है?
ठीक है। कैसी कहानी?
दो आदमी एक इमारत में जाते हैं, एक बाहर आता है।
पता है क्या? भाड़ में जाओ।
मैंने तुमसे अस्पताल में कहा था
कि मुझे अब भी एक सवाल पूछना है।
तुम्हारा जवाब तुम्हारे दिल पर पड़े बोझ को हटा सकता है, शॉन।
वेस्ट हैडन स्ट्रीट के उस चर्च में वह पहले ही आग लगा चुका था।
मुझे लगता है वह बहुत खूबसूरत नज़ारा रहा होगा।
ज़रूरत से ज़्यादा कर दिया था।
उसमें बहुत दिखावा था, पर उसके अस्थिर स्वभाव से कहा जा सकता था
कि वह इतनी बेकाबू थी कि उसे दूसरी आग से बुझाया जा सकता था।
इसलिए मैंने मिश्रित ईंधन से भरा बागवानी वाला एक कैन लिया
और जवाब में थोड़ा सा छिड़काव किया।
पर इतना कि दोनों आग एक-दूसरे पर झपट पड़ीं, इमारत से दूर चली गईं
और एक-दूसरे को ही निगल गईं।
किस्सा ख़त्म।
इसके बावजूद वाइसेक जलकर ख़ाक हो गया।
हाँ। वह ख़ाक हो गया।
तो अब सुनो मेरा सवाल।
जब वाइसेक को आग लगी तब तुम्हें क्या महसूस हुआ?
क्या तुम चाहते थे कि वह जल जाए?
क्या तुम उन सबको जलाना चाहते थे?
तुम्हें कोई अंदाज़ा नहीं।
यकीन मानो,
मुझे अंदाज़ा है।
मुझे अंदाज़ा है, शॉन।
झूठे नाम वाले वे दो लोग
अपनी उस सोच के बारे में
मेरी सलाह चाहते थे
कि वे कैसे किसी खुली जगह पर एक हादसा लगने वाली आगजनी को
बेहतर ढंग से अंजाम दे सकें।
ठीक है। कौन सी जगह?
चूँकि आग की शुरुआत के लिए कम तापमान की ज़रूरत थी।
चूँकि मिश्रित ईंधन इस्तेमाल करने की मजबूरी थी।
चूँकि पाइप की मोटाई कम थी।
यह सब देखते हुए,
मैं सलाह दूँगा कि तुम ऐसी जगह ढूँढो
जहाँ ढेर सारा...
-प्रोपेन हो। -प्रोपेन हो।
तुम इतनी जल्दी चल दिए?
हमारी सोच काफ़ी मिलती है,
बस इस बात को छोड़कर
कि तुम पागल हो।
-मैककैफ्री। -कुछ घंटों के लिए
हमारा ट्रैकर फिर से सिग्नल देने लगा और फिर रुक गया।
ज़रूर उसकी जगह बदल गई होगी।
अच्छी ख़बर यह है कि वह जगह भी एक टॉवर के पास है।
ईमेल में खोज का दायरा भेजा है।
इस बार वह पहले से काफ़ी छोटा है।
उस क्षेत्र में किसी प्रोपेन के
स्रोत के लिए हैज़मैट डेटाबेस देखोगी?
तुम क्या कर रहे हो, शॉन?
देखो, मैं किसी और को चोट नहीं पहुँचने दूँगा। ठीक है?
शॉन? शॉन, तुम सुन रहे हो?
सिर्फ़ कम अवधि के कंटेनर होल्डिंग, ज़्यादा-से-ज़्यादा 72 घंटे।
शिपिंग कंपनियाँ बंदरगाह जाने वाले माल रखने के लिए इसे इस्तेमाल करती हैं।
ठीक है, शुक्रिया, यार।
इसका एक स्क्रू गायब है।
धत्।
इसमें काफी मेहनत लगी।
बेशक लगी होगी।
यह मिसाइल प्रोपेलेंट ढूँढ निकालता है?
उसने तो यही कहा था।
इसके लिए तुम्हें एक बैटरी ढूँढनी होगी और मैं यहाँ कभी नहीं आया था।
शुक्रिया।
बस उन मारे गए बच्चों को मेरे मत्थे मत मढ़ना।
नाइजीरिया भेजा जा रहा है?
तो तुम यहाँ हो।
तुम्हें बहुत सारे लोग ढूँढ रहे हैं।
चलो भी।
तुम आख़िर कर क्या रहे हो, शॉन?
सरप्राइज़। आज ध्यान भटकाने के लिए कोई धमाका नहीं होने वाला।
क्या हो रहा है?
अब तक फट जाना चाहिए था।
अब तक तो उसे फट जाना चाहिए था।
इस माल के साथ वे हमें निकलने नहीं देंगे।
ए! अपने हाथ दिखाओ!
अब ट्रक से बाहर निकलो। चलो! निकलो!
चलो! मुझे अपने हाथ दिखाओ।
मेरी तरफ़ धीरे-धीरे बढ़ो। धीरे-धीरे।
बढ़ते रहो। मेरी तरफ़ बढ़ो!
तुम भी अपने हाथ दिखाओ।
बैठ जाओ।
अपने हाथ सामने रखो।
आज टैंक नहीं फटेगा, कमीने। तुम दोनों हिरासत...
रुको!
हे भगवान।
मैगी, नहीं!
धत्!
धत्।
ए, कमीने।
तुम्हें लगता है कि तुम हमें रोक सकते हो?
भाड़ में जा, साले!
तू मुझे मारना चाहता है? तो चल मार।
शायद मिसाइल उस कंटेनर में हो
या शायद वह चीन के आधे रास्ते में हो।
तुझे पता नहीं चलेगा।
तुम झूठ बोल रहे हो।
अच्छा?
यह पहली बार नहीं होगा।
उठो।
-उठो! -धत्।
मैगी, मुझे माफ़ कर देना।
यह सब पाँच बच्चों के मौत के काबिल है?
मुँह बंद कर!
मेरे ख़रीदार हमेशा ही अपने बच्चों को मरते हुए देखते हैं।
तो उनके लिए कुछ अमरीकी छोकरे क्या मायने रखते हैं?
रॉनल्ड एक दिलचस्प इंसान है न?
आग लगाने की कई तरकीबें जानता है।
उससे और पहले बात करनी चाहिए थी।
धत्!
रेनिंग!
शॉन।
हे भगवान। मैगी, उठो।
उठो। चलो! तुम कर सकती हो।
तुमने याद रखा।
क्या?
मेरा आगे का नाम।
यह सुंदर नज़ारा है न?
तुम वापस आ गए।
बहुत हद तक।
तुम क्या कर रहे हो?
-सोच रहा हूँ। -किस बारे में?
शायद यह इतना भी बुरा नहीं होगा।
इस काम को ज़िंदा छोड़ने वाला पहला मैककैफ्री बनना।
तुम्हें रहने के लिए एक नई जगह चाहिए।
हाँ।
मेरे पास अभी भी वह अलग कमरा है।
तुम्हारे पिता के रेस्तरां के ऊपर?
अब हममें बातचीत नहीं होती, याद है?
हाँ।
पर वहाँ चीज़ें थोड़ी कम जलाना।
हाँ।
इसका अभी तक कोई नाम पड़ा?
अगर इसका नाम होता, तो यह मेरा होता। है न?
इंजन 17, ट्रक 46 जवाब दें।
3700 वेस्ट मैडिसन एवेन्यू, दो-मंज़िला व्यावसायिक इमारत,
पूरे ज़ोर-शोर से आग लगी है, छत से लपटें निकलते देखी गई हैं।